黃篤初

黃篤初（），吴越湖州雙林人，商人、照相師搭會計。渠用照相机拍下来双林镇搭头一届杭州西湖博览会个老照片，涉及古迹、山水、交通、都市、园林、农家、商贾、工业、灾情、民俗、服饰、体育、教育、风情等十几個方面，记录箇辰光环太湖长三角地区城市、农村个民生民情，照片价值搭意义全蛮大个。

 生平 
黃篤初是雙林黃氏文支廿一世，譜名敦樸。渠生拉雙林一個絲綢商人拉屋裏，從小學做生意。

民國十六年（1927年），渠拉杭州買嘚隻進口个白朗尼照相機，趁着到外頭去做生意个機會，開始自学業餘攝影。渠个處女作是1927年9月20號用汽灯照相拍个反映雙林民俗个《拜利是》。因爲渠，雙林鎮丄也有嘚一批“發燒友”，包括黃叔仁、費新我（黄笃初拉娘舅），伽成立嘚一隻呌“黃鵠攝影研究社”个組織，弄創作搭評論活動，箇辰光也有點名氣。1987年出版个《中國攝影史1840-1937》裏向，也有箇隻組織搭黃篤初个名頭。

接脫去个十年是黃篤初攝影个高峰期：1930年6月23號拍个照片《天真·小貓》拉上海柯達攝影月賽得獎；1936年5月30号拉雙林東郊全興橋南堍拍攝个《風起雲涌》拉柯達攝影月賽擔着金獎，箇隻比賽有九千多個參賽者參加。渠还跟咾双林丝绸远销个脚步，用照相机擔箇辰光环太湖长三角地区城里向、乡下头个民生民情記錄脱来。

1937年底，日本佬打到雙林鎮，渠拍着一批雙林畀日本佬轟炸咾放火燒个照片，就趁船跑到蘇州去避難嘚。渠雖然弗拍照片嘚，搭自家拍刮照片囥得倒蠻好。八十年代底，黃篤初搭渠个老照片咾底片，交畀大兒子黃曉帆。1990年6月10號，黃篤初拉蘇州生毛病無得嘚，呌名八十兩歲。

2009年，黃篤初拉兒子黃曉帆出版伽老頭子个作品集《江南舊影》。

 作品 

 參考資料 

Category:南浔人
Category:黄姓
Category:摄影师
Category:1909年出生